
K I V O N A T

Biharnagybajom Községi Önkormányzat Képviselő-testületének
2024. január 30-án megtartott ülésének jegyzőkönyvéből



                                                                                        8/2024. (I. 30.) számú KT
						                          HATÁROZAT
  a Bajomi Biztos Pont Szociális Intézmény és      
                    Biztos Kezdet Gyerekház SZMSZ-ének 
                                         módosításáról

Biharnagybajom Községi Önkormányzat Képviselő-testülete a Bajomi Biztos Pont Szociális Intézmény és Biztos Kezdet Gyerekház 
87/2023. (VI. 28.) számú KT határozattal elfogadott Szervezeti és Működési Szabályzatát (továbbiakban: SZMSZ) az alábbiak szerint módosítja:

1. Az SZMSZ I. Általános rendelkezések című fejezet 3. pontjában a kormányzati funkció kiegészül a következővel: 
„041233 Hosszabb időtartamú közfoglalkoztatás”

2. Az SZMSZ V. Bélyegzők használata, kezelése című fejezet a következőre módosul:
„V. 
Bélyegzők használata, kezelése
Az Intézményben bélyegző használatára az intézményvezető jogosult.
A bélyegző elvesztése esetén az intézményvezető az előírásoknak megfelelően jár el.
Az Intézmény 1 db hosszú bélyegzővel és 1 db körbélyegzővel rendelkezik. 

Hosszú bélyegző felirata:  
Bajomi Biztos Pont Szociális Intézmény és Biztos Kezdet Gyerekház
4172 Biharnagybajom, Rákóczi út 17.
Adószám: 15848714-2-09
Bankszámlaszám: 50432325-10003255


Körbélyegző felirata:
Bajomi Biztos Pont Szociális Intézmény és Biztos Kezdet Gyerekház Biharnagybajom
(középen Magyarország címerével)”

3. Az SZMSZ 1. számú mellékletében a „segítő munkatárs” szövegrész helyébe „gyerekház munkatárs” szöveg lép.

4. Az SZMSZ-ben az intézmény neve mindenhol kiegészül a következővel: „és Biztos Kezdet Gyerekház”.

5. Az SZMSZ VII. Záró rendelkezések fejezet 
3. pontja a következőre módosul:
„3. A Szervezeti és Működési Szabályzat melléklete: 1. melléklet: Szervezeti ábra”

						6. Az SZMSZ VII. Záró rendelkezések fejezet 
 						kiegészül a következő 4. ponttal:
„4. A Szervezeti és Működési Szabályzat függeléke: 1. függelék: Megismerési nyilatkozat
	2. függelék: Alapító okirat”

7. A Képviselő-testület a jelen határozattal módosított egységes szerkezetbe foglalt SZMSZ-t elfogadja.

Határidő: 2024. január 30.

Felelős: Szitó Sándor polgármester
		            	

Biharnagybajom, 2024. február 7.


			A kiadmány hiteléül:	

  Tóthné Vesszős Juliánna 
						                 jegyzőkönyvvezető

Biharnagybajom Községi Önkormányzat Képviselő-testülete az államháztartásról szóló 
2011. évi CXCV. törvény 10. § (5) bekezdése, az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (1) bekezdése, Magyarország helyi önkormányzatairól szóló 2011. évi CLXXXIX. törvény 84. § (1) bekezdése alapján a Bajomi Biztos Pont Szociális Intézmény és Biztos Kezdet Gyerekház (továbbiakban: Intézmény) Szervezeti és Működési Szabályzatát az alábbiakban határozza meg:


I.
ÁLTALÁNOS RENDELKEZÉSEK

1. A Szervezeti és Működési Szabályzat célja, hatálya
A Szervezeti és Működési Szabályzat (továbbiakban: SzMSz) megalkotásának célja, hogy meghatározza az Intézmény jogállását, szervezeti felépítését, a jogszabályokban foglalt feladatok szervezeti egységekre történő lebontását, a szervezeti egységek, a vezetők és munkatársak feladatait, egymáshoz való viszonyát, a szervezet működésének rendjét, szervezeti felépítését, külső kapcsolatai fenntartásának és fejlesztésének szabályait.
Alapkövetelmény, hogy az Intézmény mindenkor és minden helyzetben alkalmas legyen az Alapító Okiratában rögzített célok és feladatok magas színvonalon történő megvalósítására.
Az SzMSz szervezeti és személyi hatálya kiterjed az Intézmény szervezetére, szervezeti egységeire, valamint az Intézmény munkavállalóira.

2. Az intézmény működése
Az Intézmény alapvető kötelezettsége a Gyermekek Jogairól New Yorkban 1989. november 20-án jóváhagyott egyezmény kihirdetéséről szóló 1991. évi LXIV. törvényben, valamint Magyarország Alaptörvényében meghatározott jogok érvényre juttatása.
Az Intézmény feladat ellátására különösen az alábbi jogszabályok irányadóak:
· szociális igazgatásról és szociális ellátásokról szóló 1993. évi III. törvény (továbbiakban: Szt.),
· a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.),
· a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (továbbiakban: Gyer.),
· 38/2010. (II. 26.) Korm. rendelet a szociális, gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról szóló 226/2006. XI. 20.) Korm. rendelet és más szociális tárgyú kormányrendeletek módosításáról,
· a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet,
· a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm.rendelet,
· a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm.rendelet,
· a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet,
· a fogyatékos személyek jogairól és esélyegyenlőségük biztosításáról szóló 1998. évi XXVI. törvény,
· az egyenlő bánásmód és az esélyegyenlőség előmozdításáról szóló 2003. évi CXXV. törvény,
· az információs önrendelkezési jogról és az információszabadságról szóló 2011. évi CXII. törvény,
· az Európai Parlament és a Tanács 2016/679. Rendelete (általános adatvédelmi rendelet, rövidítve: GDPR),
· az államháztartásról szóló 2011. évi CXCV. törvény,
· Biharnagybajom Községi Önkormányzat Képviselő-testületének 5/2023. (III. 31.) önkormányzati rendelete a települési támogatás megállapításának, kifizetésének, folyósításának szabályairól,
· módszertani útmutatók:  
· Az EFOP-1.4.3-16 felhíváshoz kapcsolódó,
· Az Emberi Erőforrások Minisztériuma által készített és a miniszter által jóváhagyott (a továbbiakban: módszertani útmutató),
· 40/2018. (XII.4.) EMMI rendelet.


3. Az intézmény adatai, jogállása
	Intézmény neve:
	Bajomi Biztos Pont Szociális Intézmény és Biztos Kezdet Gyerekház

	Székhelye:
	4172 Biharnagybajom, Rákóczi út 17.

	Szakágazat szerinti besorolása:
	889900 M.n.s. egyéb szociális ellátás bentlakás nélkül

	Kormányzati funkció:
	[bookmark: _Hlk156977381]041233 Hosszabb időtartamú közfoglalkoztatás
104042 Család és gyermekjóléti szolgáltatások
104044 Biztos Kezdet Gyerekház

	Vállalkozási tevékenység:
	Vállalkozási tevékenységet nem folytat

	Működési terület:
	Biharnagybajom közigazgatási területe

	Alapítói jog gyakorlójának neve, székhelye:
	Biharnagybajom Községi Önkormányzat
4172 Biharnagybajom, Rákóczi út 5.

	Fenntartó szerv neve, székhelye:
	Biharnagybajom Községi Önkormányzat 
4172 Biharnagybajom, Rákóczi út 5.

	Alapítás időpontja: 
	2023. július 01.

	Gazdálkodási besorolása:
	Önállóan működő költségvetési szerv. Alaptevékenységét önállóan látja el. Az előirányzatai felett teljes jogkörrel rendelkező költségvetési szerv, melynek pénzügyi, gazdasági feladatait a Biharnagybajomi Polgármesteri Hivatal látja el.

	Az intézmény vezetőjének kinevezése:
	A költségvetési szerv vezetőjét a Biharnagybajom Községi Önkormányzat Képviselő-testülete nyilvános pályázati eljárás keretében a vonatkozó hatályos jogszabályokban foglaltak figyelembevételével, 5 évre szóló határozott időre bízza meg a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet alapján. Az egyéb munkáltatói jogokat Biharnagybajom Községi Önkormányzat polgármestere gyakorolja.

	A foglalkoztatottakra vonatkozó foglalkozási jogviszony:
	A közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet.
A munka törvénykönyvéről szóló 2012. évi I. törvény.
A Polgári Törvénykönyvről szóló 2013. évi V. törvény.
A közérdekű önkéntes tevékenységről szóló 2005. évi LXXXVIII. törvény.




II.
Család- és Gyermekjóléti Szolgálat

1.
A Család- és Gyermekjóléti Szolgálat tevékenysége

A Család- és Gyermekjóléti Szolgálat az Szt. 64. §-ában foglaltak értelmében családsegítést biztosít, amely a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzés céljából nyújtott szolgáltatás. A Gyvt. 39. §-a szerint a szerint a személyes gondoskodás keretébe tartozó gyermekjóléti alapellátásként gyermekjóléti szolgáltatást nyújt, ami olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.
A gyermekjóléti szolgáltatás feladata a gyermek testi, lelki egészségének, családban történő nevelésének elősegítése.

A gyermekjóléti szolgáltatás feladata a gyermek veszélyeztetettségének megelőzése érdekében:
· Az ellátási területén élő gyermekek szociális helyzetét, veszélyeztetettségét figyelemmel kíséri.
· Tájékoztatást nyújt a gyermeki jogokról, a gyermek fejlődését biztosító támogatásokról, és segíti a hozzájutást.
· Meghallgatja és orvosolja a gyermekek panaszát.
· Megszervezi a családtervezési, pszichológiai, nevelési, egészségügyi, mentálhigiénés és káros szenvedélyek megelőzését célzó tanácsadást és a hozzájutást.
· Segíti a szociális válsághelyzetű várandós anyát, a családok átmeneti otthonában igénybe vehető ellátáshoz a hozzájutást.
· Szabadidős programokat szervez, hivatalos ügyek intézését segíti, felkérésre környezettanulmányt készít.
· Részt vesz a veszélyeztetettséget észlelő és jelző rendszer működtetésében, a jelző rendszeri együttműködést biztosítja.
· A veszélyeztetettséggel kapcsolatos jelzést fogadja, intézkedéséről tájékoztatja a jelzést tevőt.
· Feltárja a veszélyeztetettséget előidéző okokat, megoldásukra javaslatot készít.
· Segíti a nevelési-oktatási intézmények gyermek- és ifjúságvédelmi feladatait.
· A hivatalos ügyek intézésében segítséget nyújt.
· A gyermekjóléti szolgáltatás a gyermek veszélyeztetettségének megelőzése érdekében iskolai szociális munkát biztosíthat.
· Tájékoztatást nyújt az egészségügyi intézményeknél működő inkubátorokról, illetve az örökbefogadás lehetőségeiről.

A gyermekjóléti szolgáltatás feladata a kialakult veszélyeztetettség megszüntetése érdekében:
· Elősegíti a gyermek problémáinak rendezését, a családban jelentkező működési zavarok ellensúlyozását, a családi konfliktusok megoldását, különösen a válás, a gyermekelhelyezés és a kapcsolattartás esetében.
· Kezdeményezi az egyéb gyermekjóléti alapellátások, a szociális alapszolgáltatások, különösen a családsegítés, egészségügyi ellátások, pedagógiai szakszolgálatok igénybevételét.
· Javaslatot készít hatósági gyermekvédelmi intézkedésekre, valamint a gyermek megelőző pártfogásának mellőzésére, elrendelésére, fenntartására, megszüntetésére.
· Együttműködik a pártfogó felügyelői szolgálattal.
· Az esetfeltárás, az esetvezetés megkönnyítése céljából családsegítők és pszichológus szakember részvételével hetente belső esetmegbeszélést tart.

A családsegítés keretében:
· Szociális, életvezetési és mentálhigiénés tanácsadást nyújt.
· Megszervezi az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutást.
· Elősegíti a családgondozást, így a családban jelentkező működési zavarok, illetve konfliktusok megoldását.
· Közösségfejlesztő, egyéni és csoportos terápiás programokat szervez.
· Tanácsadást nyújt a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére.
· Konfliktuskezelő mediációs programokat és szolgáltatásokat biztosít.
· Elősegíti a menedékjogi törvényben meghatározott integrációs szerződésbe foglalt társadalmi beilleszkedést.



A család- és gyermekjóléti szolgálat a szociális segítőmunka keretében:
· Segíti az igénybe vevőket a családban jelentkező működési zavarok ellensúlyozásában, a családban élő gyermek gondozásában, ellátásának megszervezésében.
· Koordinálja az esetkezelésben közreműködő szakemberekkel való együttműködést.
· Az aktuális probléma megoldásában érintett összes szakember és a Család- és Gyermekjóléti Központ bevonásával esetmegbeszélést, illetve esetkonferenciát szervez.
· Legalább havonta értékeli az esetkezelés eredményességét.
· A szociális segítőmunka során legalább havi három személyes találkozást kell megszervezni és dokumentálni családonként.
· Folyamatosan figyelemmel kíséri a családot veszélyeztető körülményeket és a veszélyeztetett személy, illetve a család szolgáltatások és ellátások iránti szükségleteit.
· A válsághelyzetben levő várandós anyát segíti a támogatásokhoz, ellátásokhoz, szükség esetén a családok átmeneti otthonában elhelyezi.
· Segíti a gyermeket, illetve a családját az átmeneti gondozáshoz való hozzájutásban, az átmeneti gondozást szükségessé tevő okok megszüntetésében, illetve elősegíti a gyermek mielőbbi hazakerülését.
· Szabadidős és közösségi programokat szervez.
· A hivatalos ügyek intézésében való közreműködés körében segítséget és tájékoztatást nyújt.
· A vármegyei kormányhivatal gyermekvédelmi és gyámügyi feladatkörében eljáró járási hivatala (továbbiakban: gyámhivatal), valamint a Család- és Gyermekjóléti Központ felkérésére a gyermekvédelmi nyilvántartás megfelelő adatlapját kitöltve környezettanulmányt készít.
· Örökbefogadásnál, elmaradt utánkövetés esetén tájékoztatást nyújt a kijelölt gyámhivatal számára az örökbe fogadott gyermek fejlődéséről, körülményeiről és a családba való beilleszkedéséről.
· A Család- és Gyermekjóléti Szolgálat esetmegbeszélést kezdeményez, ha a Család- és Gyermekjóléti Központ szakmai támogatását igényli, vagy a Család- és Gyermekjóléti Központ feladatkörébe tartozó szolgáltatás, intézkedés szükségessége merül fel.
· A gyermeket fenyegető közvetlen és súlyos veszély esetén haladéktalanul, a Család- és Gyermekjóléti Központ értesítése mellett, közvetlenül tesz javaslatot a hatóság intézkedésére.


2.
Az Intézmény vezetője, valamint az intézményvezető közvetlen 
irányításával működő munkakörök


A fenntartó által pályázati eljárás útján határozott időtartamra, legfeljebb 5 évre megbízott vezető az intézmény egyszemélyi felelős vezetője. Feladat- és hatásköre kiterjed az intézmény valamennyi dolgozójára.
Feladata:
· Irányítja, koordinálja és ellenőrzi az intézmény munkáját.
· A Kjt. alapján ellátja a munkáltatói feladatokat valamennyi dolgozóra vonatkozóan.
· Értékeli az intézmény feladatmutatóit, elemzi a működés szakmai hatékonyságát.
· Megszervezi a belső ellenőrzés rendszerét.
· Képviseli az intézményt a felettes szervek, a társadalmi szervezetek előtt és a médiában.
· Elkészíti és jóváhagyásra előterjeszti a fenntartó számára az intézmény Szervezeti és Működési Szabályzatát és egyéb szabályzatait.
· Elkészíti a továbbképzésre kötelezett dolgozók éves továbbképzési tervét a költségvetés éves képzési normatívájának ismeretében.
· Megszervezi a munka- és tűzvédelmi feladatok ellátását.
· Kapcsolatot tart a fenntartó önkormányzattal, a településen illetékes szociális, egészségügyi, oktatási, nevelési, munkaügyi intézményekkel, a rendőrséggel, ügyészséggel, az egyházi és civil szervezetekkel.
· Együttműködik a járásban működő család- és gyermekjóléti szolgáltatókkal.
· A feladatait bővebben a munkaköri leírás tartalmazza.

Hatásköre:
· Vezeti és irányítja az intézményt.
· Gyakorolja a munkáltatói jogkört valamennyi közalkalmazottra vonatkozóan.
· Ellátja a szabadság engedélyezését, gondoskodik a helyettesítésről, rendkívüli munkavégzés elrendeléséről.

Az intézményvezető gyakorolja valamennyi foglalkoztatott esetében a következő hatásköröket:
· Kinevezés, átsorolás, jogviszony-módosítás, jogviszony megszüntetése, fegyelmi jogkör gyakorlása, munkaköri leírás elkészítése, rendkívüli munkavégzés elrendelése.
· Szabadság-nyilvántartás vezetése.
· Távollét jelentése.
· Jelenléti ívek havi ellenőrzése.

Felelőssége:
· A beosztásával járó feladatokat legjobb tudása szerint, a hatályos jogszabályi és fenntartói előírásoknak megfelelően, szakszerűen és felelősségteljesen köteles ellátni.
· Felelős az intézmény szakszerű működéséért, a munkáltatói intézkedések szakszerűségéért, a költségvetési előirányzat betartásáért, az intézmény kezelésében lévő vagyontárgyak rendeltetésszerű használatáért.
· Szakmai beszámolási kötelezettsége van.

Az intézményvezető közvetlen irányításával működő munkakörök:
Családsegítő - feladata:
· A családsegítés és gyermekjóléti szolgáltatás feladatait tájékoztatás nyújtásával, szociális segítőmunkával, valamint más személy, illetve szervezet által nyújtott szolgáltatások, ellátások közvetítésével látja el.
· A feltárt és megismert szociális problémák megoldása érdekében kezdeményezi új szolgáltatások bevezetését, vagy a meglévők módosítását, javaslatait megbeszéli a vezetővel.
· A probléma megoldása érdekében a klienssel együttműködve végzi munkáját, hogy a család reálisan lássa helyzetét, a probléma természetététől függően önállóan, vagy az intézmény más tagjaival együttműködve.
· A családgondozási, ügyfélfogadási feladatokat a Szolgálat családsegítői látják el az éves, illetve a havi munkatervek alapján a szakmai vezető irányítása mellett.
· A törvényi előírásoknak megfelelő adminisztrációt vezetnek.
· A szolgálat belső szabályainak ismerete és az azokban foglalt rendelkezések betartása minden családsegítő számára kötelező.
· Feladata a napi gondozási feladatok ellátása a belső szabályzatoknak megfelelően, dokumentáció rendszeres és pontos vezetése.
· Prevenciós tevékenység a veszélyeztetettség megelőzése érdekében, szabadidős programok szervezése.
· Kapcsolattartás a jelzőrendszer tagjaival.
· Családi konfliktusok megoldásának segítése.
· Közreműködik szakmai rendezvények szervezésében és lebonyolításában.
· Részt vesz a pályázatok elkészítésében, az azokban megfogalmazott célok, feladatok végrehajtásában.
· Szakmai felkészültsége érdekében részt vesz konferenciákon, továbbképzéseken.
· Rendszeresen tanulmányozza a szakirodalmat, a szakmai folyóiratokat. Megismeri és folyamatosan figyelemmel kíséri a munkájával kapcsolatos rendelkezéseket, jogszabályokat.
· Részt vesz a szakmai vezetője által meghatározott értekezleten, megbeszélésen.
A feladatait bővebben és a helyettesítés rendjét a munkaköri leírás tartalmazza.

Felelőssége:
· A határidők és minőségi követelmények betartása.
· Munkájának magas színvonalon történő ellátása, szükség esetén szakkonzulens igénybevétele.
· Az intézmény által vezetett és használt dokumentációk előírás szerinti vezetése, az iratkezelési szabályzat betartása.
· Az intézményi leltár eszközeinek gondos kezelése, állagmegóvása.
· A saját egészségének megóvása, a foglalkoztatás-egészségügyi orvosi vizsgálaton való megjelenés.
· Munkája során tudomására jutott információk szolgálati titokként való kezelése.
· Az intézményi szintű szabályok betartása, a munkafegyelem megőrzése, valamint közalkalmazotthoz méltó magatartás tanúsítása munkahelyen és azon kívül.
· A szolgálati út betartása.
· A titoktartásra vonatkozó szabályok és a személyiségi jogokra vonatkozó törvényi előírások betartása.
· A munka- és tűzvédelmi szabályok betartása és betartatása.


3.
Tárgyi feltételek

A családsegítő- és gyermekjóléti szolgálat saját irodával rendelkezik, mely a helyi önkormányzat tulajdonában van. Az iroda a munkavégzéshez szükséges eszközökkel (számítógép, fénymásoló, nyomtató, telefon stb) fel van szerelve. A terepmunkához, családlátogatásokhoz szolgálati kerékpár áll a szociális segítőmunkát végzők rendelkezésére. Itt tartja a családsegítő az ügyfélfogadást, illetve adminisztrációs feladatait is itt végzi el. Az iroda rendelkezik zárható szekrénnyel, amely az iratok tárolására alkalmas.




4.
Az ellátás igénybevételének módja

A szolgáltatás elsődlegesen a személyes kapcsolattartásra épül. A szolgáltatást igénybe vevők esetében az első találkozás a szolgáltatónál történik. A további együttműködés, problémamegoldás a szolgáltatónál, az ügyfél lakásán, a problémától függően egyéb helyen történhet. Az észlelő és jelzőrendszeren keresztül jövő jelzés esetében az ügyfél lakásán, aktuális tartózkodási helyén történik az első találkozás. Amennyiben az ügyfél állapota szükségessé teszi, a további gondozás kizárólag tartózkodási helyén is történhet.
A szolgáltatás igénybe vehető:
-  önként, amikor az ügyfél személyesen kéri a segítséget
- jelzőrendszeri tagok, vagy más intézmények esetjelző lapon történő jelzése alapján

Ezen alkalmak dokumentálása az esetnaplóba kerül feljegyzésre.

Amennyiben a szakmai tevékenység az első interjú kapcsán tett intézkedéssel nem zárható le,
	a) a szolgáltatást igénybe vevő nagykorú személlyel a 15/1998. Nm rendelet 8.§ -a szerinti együttműködési megállapodás megkötésére kerül sor, a cselekvőképességében a gyermekjóléti, szociális ellátások igénybevételével összefüggő jognyilatkozatok tekintetében részlegesen korlátozott nagykorú személy esetén a gondnoka hozzájárulásával, (az együttműködési megállapodás tartalmát szabályozza a 15/1998 Nm rendelet 8.§ (2) bekezdése)
	b)  a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 8.§ (4) bekezdése szerinti a Szociális Ágazati Portálon EMMI által közzétett Esetnaplót kell vezetni ide nem értve a gyermekvédelmi gondoskodás keretébe tartozó hatósági intézkedés alatt álló gyermek védelme és a családból kiemelt gyermek visszahelyezése alcím alá tartozó eseteket.
Továbbá szükséges vezetni a Központi Elektronikus Nyilvántartást a Szolgáltatást Igénybe vevőkről (KENYSZI), illetve a GYVR-rendszert naprakészen.

5.
Nyitvatartási rend, munkaidő

Az Intézményben foglalkoztatott közalkalmazottak teljes heti munkaideje a hatályos jogszabályoknak megfelelően heti 40 óra.
A munkarendet a szakmai törvények és egyes központi jogszabályokban foglaltak szerint kell kialakítani. Ennek hiányában a munkarendet a felügyeleti szerv engedélyével a munkáltató állapítja meg. A munkaviszonyra vonatkozó belső szabályok kialakításánál a Munka Törvénykövéről szóló, többször módosított 1992. évi XXII. törvény (továbbiakban: MT), valamint a közalkalmazottak jogállásáról szóló többször módosított 1992. évi XXXIII. törvény előírásai az irányadók.
Az intézmény hivatalos munkarendje, mely a munkaidőt és a pihenőidőt (ebédidőt) tartalmazza:
· hétfőtől csütörtökig: 7.30 órától 16.00 óráig,
· pénteken: 7.30 órától 13.30 óráig.






III.
Biztos Kezdet Gyerekház

1.
A Biztos Kezdet Gyerekház tevékenysége, feladata

A Biztos Kezdet program küldetése az esélyek megteremtése, illetve a képességek kibontakoztatásának biztosítása. Prevenciós program, amelynek segítségével reálislehetőség nyílik az eltérő élethelyzetből induló gyermekek számára a képességeik kibontakoztatására, az esetleges problémák lehető legkorábban történő felismerésére, a korai, célzott képességfejlesztésre, a hátrányos helyzetből fakadó fejlődési elmaradás elkerülésére, a hátrányok mérséklésére, a kirekesztés megelőzésére.
A Gyerekház által nyújtott szolgáltatások célja és feladata, hogy a gyermekek a legfontosabb életkori szakaszban, már a korai gyermekkorban segítséget kapjanak képességeik és készségeik kibontakozásához, megalapozva ezzel későbbi óvodai, iskolai sikerességüket.
Gyerekházunkban a szülőkkel való együttműködés és a bizalmi kapcsolat kialakítása kiemelt célunk, hiszen ezen keresztül tudunk segíteni saját erőforrásaik mobilizálásában, szülői szerepükben való megerősítésben.

A Gyvt. 38/A § (1) bekezdésben meghatározottak szerint a Gyerekház feladata biztosítani a gyermekek számára rendszeres szakami szolgáltatásként legalább képesség-kibontakoztató foglalkozást, fejlesztést, étkeztetést, valamint a szülőknek a gyermekkel együtt történő részvételét a foglalkozásokon, a szülők számára személyiség és kompetenciafejlesztést célzó, valamint egyéb preventív célú programokat. Legalább havi közösségi rendezvény megszervezését a szülők, illetve a helyi közösség számára.


2.
A Gyerekház vezető és munkatárs feladata

A Gyerekház vezető feladata: 
· A Gyerekház nyitvatartási idejében jelen van és a Gyerekház munkatársának munkáját irányítja.
· Irányítja a családokkal való munkát, a heti team-megbeszéléseket, a Gyerekház dokumentációs tevékenységét, a gyerekek megfigyelésére és állapotfelmérésére vonatkozó tevékenységeket. 
· A fejlesztő szakember által készített fejlesztési terveket ismeri, a házban folyó munkát annak megfelelően végzi, munkatársa(i) tevékenységét ennek megfelelően irányítja.
· Kapcsolatot tart a Gyerekház kötelező partnereivel: a védőnőkkel, a család- és gyermekjóléti szolgálattal, az óvodával, bölcsődével, stb.
· Vezeti a Gyerekház heti és havi rendszerességű team megbeszéléseit. 
· Szaktudásával hozzájárul az általa vezetett Gyerekház tevékenységéhez. 
· Mentorral együttműködve értékeli és fejleszti a Gyerekház tevékenységét. 
· Részt vesz a kiemelt projekt által biztosított 120 órás Biztos Kezdet Gyerekház képzésen, illetve a Gyerekházak számára szervezett szakmai műhelyeken. 

Gyerekház munkatárs feladatai:  
· Felelős a ház és az udvar tisztaságáért, a gyerekek ellátásáért. 
· Együttműködik a családok bevonásában és a velük való kapcsolattartásban. 
· Részt vesz a kiemelt projekt által biztosított 120 órás Biztos Kezdet Gyerekház képzésen. 
· Tízóraihoz való bevásárlás, segédkezés az elkészítésében. 
· Segíti a Gyerekház vezető munkáját. 
· A Gyerekház teljes nyitvatartási idejében és felelős a szülők és a gyerekek napi tevékenységéért.
· Heti tevékenységet előre megtervezi és megszervezi, a gyerekek tevékenységét megfigyeli
· A szülőket bevonja a gyerekek összes napi tevékenységébe
· Vezeti az előírt dokumentációt.
· Kapcsolatot tart a családokkal, törekszik a leginkább rászoruló családok bevonására és a programban való rendszeres részvételére.
· Programok, rendezvények szervezése
· A Gyerekház nyitvatartási idején túl felkészül a másnapi munkára, dokumentál, részt vesz a heti és a havi team megbeszéléseken.
· A higiénés körülmények betartásáról és betartatásáról gondoskodik.

Az egyes munkakörökhöz tartozó részletes feladatokat a dolgozók részére névre szóló munkaköri leírás tartalmazza.


3.
Tárgyi feltételek

A Biztos Kezdet Gyerekház a szolgáltatásait igénybe vevő családok által lakott babakocsival, biciklivel könnyen megközelíthető területen helyezkedik el a település központjában.  A Gyerekház családias, közvetlen hangulatot és a célszerűséget biztosító épületben működik.  A tárgyi/elhelyezési feltételekhez tartoznak a megfelelő bútorok, a megfelelő játékkészlet. A belső tér kialakítása és felszereltsége olyan, hogy az alapfunkciók működése mellett részben az otthoni hiányok is pótolhatóak (folyóvíz, mosás), illetve közös főzésre, egészséges ételek készítésére van lehetőség. 

A Biztos Kezdet Gyerekház rendelkezik:
· egy felnőttek és gyermekek fogadására egyaránt alkalmas fogadóhelyiséggel,
· egy 30 négyzetméteres, természetes fénnyel megvilágított játszószobával,
· egy fejlesztő foglalkozások megtartására, a szülőkkel való beszélgetésre, csoportmegbeszélésre alkalmas helyiséggel,
· egy felnőtt WC-t, és egy gyermek WC-vel,
· egy fürdőszobával, ami gyerekfürdetésre alkalmas káddal, mosógéppel, kézmosóval és ruhaszárító eszközzel van felszerelve,
· egy teakonyhával, ami tűzhellyel, hűtőszekrénnyel, kenyérpirítóval, vízforralóval, előkészítő konyhalappal vagy asztallal van felszerelve,
· kettő személyi számítógéppel, melyek közül az egyik a Biztos Kezdet Gyerekház foglalkoztatottai, míg a másik a szülők rendelkezésére áll,
· konyhakert művelésére alkalmas területtel,
· babakocsi tárolására alkalmas fedett hellyel.



4.
Az ellátás igénybevételének módja

Az igénybevétel feltétele, hogy a család Biharnagybajom közigazgatási területén éljen. A Gyerekházat 0-5 éves korú, intézménybe nem járó gyermek és vele a szülő, vagy nagykorú kísérője látogathatja. A megjelenés önkéntes. A szolgáltatás igénybevétele a szülő elhatározása alapján személyesen vagy megkeresése útján történik. A családok a Biztos Kezdet Gyerekház minden programját, szolgáltatását térítésmentesen vehetik igénybe.  
A gyermekek védelméről és gyámügyi igazgatásról szóló 1997. évi XXXI. törvény, és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet szerint a gyermekházi belépés elsődlegesen önkéntes módon, nyilatkozattal történik, melyet a törvényes képviselő tölt ki vagy a kitöltésben segítségnyújtást követően ír alá, a gyerekház által rendszeresített nyomtatványon.


5.
Nyitvatartási rend

A Biztos Kezdet Gyerekház nyitvatartásának havi átlagban el kell érnie munkanaponként a hat órát. 
A Biztos Kezdet Gyerekház általános nyitvatartása: 
Hétfő: 		07.30 tól – 13.30-ig 
Kedd:    	07.30 tól – 13.30-ig 
Szerda:   	07.30 tól – 13.30-ig
Csütörtök: 	07.30 tól – 13.30-ig
Péntek:  	07.30 tól – 13.30-ig

Amennyiben a közösségi rendezvény a fenti általános nyitvatartási időn kívül (akár hétvégére és munkaszüneti napra esik), akkor ezeket a nyitvatartási órákat a fenti havi átlagszámítás során a munkanapra eső nyitvatartási óráknak kell tekinteni, amely csökkenti az általános nyitvatartás idejét. Ebben az esetben a napi nyitvatartást 8.00 és 12.00 óra között biztosítani kell!

A Biztos Kezdet Gyerekház zárva tarthat:
a) évente legfeljebb három hét időtartamban azzal, hogy ebből legfeljebb két hét lehet egybefüggő,
b) a Biztos Kezdet Gyerekház működését ellehetetlenítő vis maior eset elhárításának időtartama alatt és
c) a foglalkoztatottaknak a Biztos Kezdet Alapképzésen, a módszertani támogatás keretében biztosított képzésen, továbbképzésen és szakmai műhelyen való részvételének időtartama alatt.
A fenntartó a Biztos Kezdet Gyerekház szolgáltatásnyújtásának szüneteléséről – a működést ellehetetlenítő vis maior eset kivételével – a szünetelést megelőzően legalább tíz nappal a helyben szokásos módon tájékoztatja a szolgáltatást igénybe vevőket és a helyi közösséget.







IV.
Az Intézményen belüli és más intézményekkel való
együttműködés módja

Együttműködés belső rendje
Az Intézmény feladatainak hatékonyabb ellátása érdekében a belső szervezeti egységek egymással szoros kapcsolatot tartanak.

A vezető és dolgozó köteles a munkakörébe tartozó munkát képességei kifejtésével, az elvárható szakértelemmel és pontossággal végezni, és a hivatali titkot megtartani. Nem közölhet illetéktelen személlyel olyan adatot, amely a munkaköre betöltésével összefüggésben jutott a tudomására, és amelynek közlése a munkáltatóra, vagy más személyre hátrányos következményekkel járhat.
Az adatvédelmi előírások, és a kliensek személyiségi jogainak betartásáért minden vezető és dolgozó felel. Személyes adatokat csak a jogszabályban megjelölt hivatali szerveknek, az arra kompetenciával bíró dolgozók adhatnak ki.

Az intézmény teljes területén, az épületekben és az udvaron tartózkodó minden személy köteles:
· a közösségi tulajdont védeni,
· a berendezéseket rendeltetésszerűen használni,
· az intézmény rendjét és tisztaságát megőrizni,
· az energiával és a szükséges anyagokkal takarékoskodni,
· a tűz- és balesetvédelmi előírások szerint eljárni,
· a munka- és egészségvédelmi szabályokat betartani.

Az alkalmazottak az intézmény helyiségeit, létesítményeit nyitvatartási munkaidőben rendeltetésszerűen használhatják. Ha intézményi alkalmazottak nyitvatartási időn túlmenően igénybe kívánják venni az intézmény helyiségeit, ezt az intézményvezetőtől írásban kell kérvényeznie a használat céljának és időpontjának megjelölésével.


Együttműködés más intézményekkel
A Gyvt. 1997. évi XXXI. törvény 39.§ (3) a) pontja és a Szt. 64. § (2) bekezdése szerint a Család-és Gyermekjóléti Szolgálat a gyermek veszélyeztetettségét, illetve a család, a személy krízishelyzetét észlelő jelzőrendszert működtet.
Az észlelő és jelzőrendszer tagjai a következőek:
· egészségügyi szolgáltatást nyújtók - védőnő, háziorvos, házi gyermekorvos
· személyes gondoskodást nyújtó szolgáltatók
· köznevelési intézmények
· rendőrség
· az ügyészség
· a bíróság
· a pártfogó felügyelői szolgálat
· az áldozatsegítés és a kárenyhítés feladatait ellátó szervezetek
· a menekülteket befogadó állomás, a menekültek átmeneti szállása
· az egyesületek, az alapítványok és az egyházi jogi személyek
· munkaügyi hatóság
· javítóintézet
· gyermekjogi képviselő
· jegyző
· járási hivatal
· jogi segítségnyújtó szolgálat
· egyesületek, alapítványok, vallási közösségek
· biztos kezdet gyerekház
· óvodai, iskolai szociális segítő
· család- és gyermekjóléti központ
A jelzőrendszer működtetése lehetővé teszi mindazoknak a szakembereknek az együttműködését, akik bárhol, bármilyen formában kapcsolatba kerülnek gyermekekkel. Szervező, koordináló tevékenységgel teszi lehetővé a team munka kialakulását és működését. Ennek célja, hogy a különböző szakemberek a segítő tevékenység során, a maguk területén ellátva feladataikat, egymással konzultálva, egymás munkáját megismerve, támogatva és azt kiegészítve dolgozzanak a közös cél érdekében. A család- és gyermekjóléti szolgálat munkáját döntően meghatározza az, hogy miként működik a jelzőrendszer, milyen a személyes kapcsolat a tagjaival, hisz a tőlük kapott információk alapján nyílik mód a veszélyeztetett, elhanyagolt gyermekek és krízishelyzetben levő személyek feltérképezésére. A jelzőrendszer tagjai a saját területükön végzett munkájukkal teszik hatékonyabbá a szolgálat munkáját, hisz az időben jelzett problémákat eredményesebben, időben lehet kezelni. A szolgálat feltérképezi az ellátási területen élő szociális és mentálhigiénés problémákkal küzdő családok, személyek körét, és személyesen felkeresve tájékoztatja őket a szolgálatatás céljáról, tartalmáról. A jelzőrendszer munkáját segítik az EMMI által kiadott szakmai protokollok.
Az észlelő- és jelzőrendszer szakmai kereteit, működésének és működtetésének szabályait a „Szakmai ajánlás a család- és gyermekjóléti szolgáltatás által működtetett észlelő- és jelzőrendszer működésének és működtetésének szabályairól” című dokumentum tartalmazza. A dokumentum elsősorban strukturális kérdésekkel foglalkozik, szakember szintre bontva az észlelő- és jelzőrendszer különböző szereplőinek feladatait, kompetenciahatárait, együttműködésük szakmai kereteit. A „Protokoll a család – és gyermekjóléti szolgáltatás által működtetett észlelő és jelzőrendszer folyamatairól” című dokumentum tartalmazza az ágazatközi együttműködésben megvalósuló jelzések folyamatát és annak szakmai szabályait. Fontos, hogy a család- és gyermekjóléti szolgálathoz beérkező jelzéseket mindig írásban tegyék meg a jelzőrendszeri tagok.
„A gyermekvédelmi észlelő- és jelzőrendszer működtetése kapcsán a gyermek bántalmazásának felismerésére és megszüntetésére irányuló szektorsemleges egységes elvek és módszertan” című dokumentum célzottan a gyermekbántalmazás észlelése során előírt intézkedések rendszerét tartalmazza. Ez a dokumentum valamennyi a gyermekek ellátásában érintett ágazat számára egységes és kötelező.
A jelzőrendszer tagjain kívül a családsegítők a problémák kezelése érdekében egyéb intézményekkel szervezetekkel is kapcsolatot tartanak fenn:
- a fenntartó Önkormányzattal,
- a Polgármesteri Hivatallal,
- Kormányhivatalokkal,
- háziorvosokkal,
- Módszertani Központokkal,
- Művelődési Központokkal,
- Segítő civil szervezetekkel,
- szociális, társadalombiztosítási, családtámogatási ellátást biztosító intézményekkel,
- társszakmák segítő szakembereivel,
- járási hivatal szakembereivel stb.

Az eredményesebb működés elősegítése érdekében az intézmény szakmai szervezetekkel, társintézményekkel, gazdálkodó szervezetekkel együttműködési megállapodást köthet.

Köteles az intézmény együttműködési megállapodást kötni az ellátási területén működő:
· egészségügyi szolgáltatást nyújtókkal, így különösen a védőnői szolgálattal, a háziorvosokkal, gyermekorvosokkal,
· köznevelési intézményekkel,
· rendőrséggel,
· pártfogó felügyelői szolgálattal,
· áldozatsegítés és a kárenyhítés feladatait ellátó szervezetekkel,
· társadalmi szervezetekkel, egyházakkal, alapítványokkal,
· munkaügyi hatósággal.

Az Intézmény szakmai munkája során folyamatosan arra törekszik, hogy a kapcsolatrendszerét más intézményekkel fenntartsa és lehetőség szerint tovább bővítse. Mind inkább cél, hogy az intézményekkel való kapcsolat élő, konstruktív, oda-vissza alapon működő legyen. Ezen belül teret adva mind a szakmai fejlődésre, gyakori konzultációra, személyes találkozásokra is. A jelzőrendszer működése akkor hatékony, ha a tagok nemcsak a szolgálattal tartanak rendszeres kapcsolatot, hanem egymással is. A hatékony együttműködés és a rendszeres információ áramlás érdekében rendszeresen (de minimum évi 6 alkalommal) tartunk szakmaközi megbeszéléseket. Az Intézmény rendszeresen szervez jelzőrendszeres esetkonzultációkat, ahol az aktuális családok ügyei kerülnek tárgyalásra, ennek eredményeként sokkal jobban áramlanak az információk a településen dolgozó szakemberek között, ezért hatékonyabban, egységesebben lehet fellépni a problémákkal szemben. Egy – egy problémás család ügyében gyakoriak az esetkonferenciák, ahol a problémás család bevonása mellett az érintett szakemberek is részt vesznek és megoldási módokat keresnek a kialakult helyzetre. Nagyon fontos a közös családlátogatás, ahol a családsegítő és a jelzőrendszeri tagok együtt keresik fel a családot az otthonában.
Az éves gyermekvédelmi tanácskozás alkalmával átfogóan értékelésre kerül a jelzőrendszer éves működése, áttekintésre kerül a település szociális és gyermekjóléti alapellátásának valamennyi formája, és szükség szerint javaslatot kell készíteni a működésük javítására.  Az éves gyermekvédelmi tanácskozást minden év február 28-ig meg kell tartani és március 31-ig éves intézkedési tervet kell készíteni a szolgálat és a jelzőrendszer hatékony működése érdekében.


[bookmark: _Hlk156902476]V. 
Bélyegzők használata, kezelése

Az Intézményben bélyegző használatára az intézményvezető és a Biztos Kezdet Gyerekház vezetője jogosult.
A bélyegző elvesztése esetén az intézményvezető az előírásoknak megfelelően jár el.
Az Intézmény 1 db hosszú bélyegzővel és 3 1 db körbélyegzővel rendelkezik. 
Hosszú bélyegző felirata:  
· Bajomi Biztos Pont Szociális Intézmény és Biztos Kezdet Gyerekház
4172 Biharnagybajom, Rákóczi út 17.
Adószám: 15848714-2-09
Bankszámlaszám: 50432325-10003255
Körbélyegző felirata:
· Bajomi Biztos Pont Szociális Intézmény és Biztos Kezdet Gyerekház Biharnagybajom
(középen Magyarország címerével)
· Bajomi Biztos Pont Család- és Gyermekjóléti Szolgálat
(középen Magyarország címerével)
· Bajomi Biztos Pont Biztos Kezdet Gyerekház
(középen Magyarország címerével)
   

VI.
A helyettesítés rendje

Az intézményben folyó munkát a dolgozók időleges vagy tartós távolléte nem akadályozhatja. A dolgozók távolléte esetére a helyettesítés rendszerének kidolgozása az intézmény vezetőjének feladata.
A helyettesítéssel kapcsolatos, egyes dolgozókat érintő konkrét feladatoka a munkaköri leírásokban kell rögzíteni.
Az intézményen belüli helyettesítés rendjét az intézmény vezetője belső utasításban szabályozhatja.


VII.
Záró rendelkezések


1. A Szervezeti és Működési Szabályzat 2023. július 1. napján lép hatályba. 

2. A Szervezeti és Működési Szabályzatot Biharnagybajom Község Önkormányzatának Képviselő-testülete 87/2023. (VI. 28.) számú KT határozatával jóváhagyta.

3. A Szervezeti és Működési Szabályzat függeléke:
1. függelék: Szervezeti ábra
2. függelék: Megismerési nyilatkozat

[bookmark: _Hlk157085386]3. A Szervezeti és Működési Szabályzat melléklete:
	1. melléklet: Szervezeti ábra

4. A Szervezeti és Működési Szabályzat függeléke:
	1. függelék: Megismerési nyilatkozat
	2. függelék: Alapító okirat

1. számú melléklet


Szervezeti ábra




Biharnagybajom Községi Önkormányzat 




Bajomi Biztos Pont Szociális Intézmény és Biztos Kezdet Gyerekház
Intézményvezető



Család- és Gyermekjóléti Szolgálat                                    Biztos Kezdet Gyerekház
          2 fő családsegítő                                                           1 fő gyerekházvezető
                                                                                                1 fő segítő munkatárs 
                                                                                                       gyerekház munkatárs





























2. számú melléklet

1. függelék



Megismerési nyilatkozat


A Szervezeti és Működési Szabályzatot megismertem.
Tudomásul veszem, hogy az abban foglaltakat a munkavégzésem során köteles vagyok betartani.

2. függelék


Okirat száma: I/2583-29/2023.
Alapító okirat
módosításokkal egységes szerkezetbe foglalva
Az államháztartásról szóló 2011. évi CXCV. törvény 8/A. §-a alapján a Bajomi Biztos Pont Szociális Intézmény és Biztos Kezdet Gyerekház alapító okiratát a következők szerint adom ki:
1. A költségvetési szerv
megnevezése, székhelye, telephelye
1.1. A költségvetési szerv
1.1.1. megnevezése: Bajomi Biztos Pont Szociális Intézmény és Biztos Kezdet Gyerekház
1.1.2. rövidített neve: Bajomi Biztos Pont
1.2. A költségvetési szerv
1.2.1. székhelye: 4172 Biharnagybajom, Rákóczi út 17.
2. A költségvetési szerv
alapításával és megszűnésével összefüggő rendelkezések
2.1. A költségvetési szerv alapításának dátuma: 2023. július 1.
2.2. A költségvetési szerv alapítására, átalakítására, megszüntetésére jogosult szerv
2.2.1. megnevezése: Biharnagybajom Községi Önkormányzat
2.2.2. székhelye: 4172 Biharnagybajom, Rákóczi út 5.
3. A költségvetési szerv irányítása, felügyelete
3.1. A költségvetési szerv irányító szervének
3.1.1. megnevezése: Biharnagybajom Községi Önkormányzat Képviselő-testülete
3.1.2. székhelye: 4172 Biharnagybajom, Rákóczi út 5.
3.2. A költségvetési szerv fenntartójának
3.2.1. megnevezése: Biharnagybajom Községi Önkormányzat
3.2.2. székhelye: 4172 Biharnagybajom, Rákóczi út 5.
4. A költségvetési szerv tevékenysége
4.1. A költségvetési szerv közfeladata: Szociális alapszolgáltatás nyújtása.
A szociális igazgatásról és szociális ellátásokról szóló 1993. évi III. törvény (továbbiakban: Szt.) alapján
· családsegítés
A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) alapján
· gyermekjóléti szolgáltatások
· gyermekek esélynövelő szolgáltatásai – Biztos Kezdet Gyerekház
4.2. A költségvetési szerv főtevékenységének államháztartási szakágazati besorolása:
	
	szakágazat száma
	szakágazat megnevezése

	1
	889900
	M.n.s. egyéb szociális ellátás bentlakás nélkül


4.3. A költségvetési szerv alaptevékenysége: 
Az Szt. 64. §-ában meghatározott családsegítés keretében biztosítja a szociális, életvezetési és mentálhigiéniás tanácsadást, családgondozást, veszélyeztetettséget és krízishelyzetet észlelő jelzőrendszer működtetését, civil kezdeményezések elősegítését, családokon belüli kapcsolaterősítést szolgáló közösségépítő, családterápiás, meditációs programokat, szolgáltatásokat.
A Gyvt. 38-40. §-ában meghatározott gyermekjóléti szolgáltatás olyan, a gyermek érdekeit védő speciális személyes szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.
A Gyvt. 38/A. § (1) bekezdésében meghatározott Biztos Kezdet Gyerekház célja a szociokulturális hátrányokkal küzdő, elsősorban a rendszeres gyermekvédelmi kedvezményben részesülő gyermekek egészséges fejlődésének biztosítását támogató, fejlődési lemaradását kompenzáló, a szülői kompetenciákat erősítő, a szülő és az óvodába még nem járó gyermek számára együttesen nyújtott társadalmi felzárkózást segítő prevenciós szolgáltatás biztosítása.
4.4. A költségvetési szerv alaptevékenységének kormányzati funkció szerinti megjelölése:
	
	kormányzati funkciószám
	kormányzati funkció megnevezése

	1
	104042
	Család és gyermekjóléti szolgáltatások

	2
	104044
	Biztos Kezdet Gyerekház

	3
	041233
	Hosszabb időtartamú közfoglalkoztatás


4.5. A költségvetési szerv illetékessége, működési területe: Biharnagybajom közigazgatási területe
5. A költségvetési szerv szervezete és működése
5.1. A költségvetési szerv vezetőjének megbízási rendje:
A költségvetési szerv vezetőjét a Biharnagybajom Községi Önkormányzat Képviselő-testülete nyilvános pályázati eljárás keretében a vonatkozó hatályos jogszabályokban foglaltak figyelembevételével, 5 évre szóló határozott időre bízza meg a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Kormányrendelet alapján. Az egyéb munkáltatói jogokat Biharnagybajom Községi Önkormányzat polgármestere gyakorolja.
5.2. A költségvetési szervnél alkalmazásban álló személyek jogviszonya:
	
	foglalkoztatási jogviszony
	jogviszonyt szabályozó jogszabály

	1
	közalkalmazotti jogviszony
	A közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Kormányrendelet

	2
	munkaviszony
	a munka törvénykönyvéről szóló 2012. évi I. törvény

	3
	megbízási jogviszony
	a Polgári Törvénykönyvről szóló 2013. évi V. törvény

	4
	önkéntes segítő jogviszony
	a közérdekű önkéntes tevékenységről szóló 2005. évi LXXXVIII. törvény

	5
	közfoglalkoztatási jogviszony
	a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény

